96/56/EY: Komission päätös, tehty 13 päivänä joulukuuta 1995, Suomen esittämän tarttuvan kalojen vertamuodostavan kudoksen kuolion (IHN) seurantaohjelman hyväksymisestä vuodeksi 1996 ja yhteisön rahoitusosuuden tason vahvistamisesta (Ainoastaan suomenkielinen teksti on todistusvoimainen)



Virallinen lehti nro L 016 , 22/01/1996 s. 0016 - 0016



KOMISSION PÄÄTÖS, tehty 13 päivänä joulukuuta 1995, Suomen esittämän tarttuvan kalojen vertamuodostavan kudoksen kuolion (IHN) seurantaohjelman hyväksymisestä vuodeksi 1996 ja yhteisön rahoitusosuuden tason vahvistamisesta (Ainoastaan suomenkielinen teksti on todistusvoimainen) (96/56/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 24 artiklan 6 kohdan, sekä katsoo, että neuvoston päätöksessä 90/424/ETY vahvistetaan yhteisön mahdollisuus osallistua tarttuvan kalojen vertamuodostavan kudoksen kuolion (IHN) seurannan rahoitukseen, Suomi on kirjeellä esittänyt ohjelman tarttuvan kalojen vertamuodostavan kudoksen kuolion (IHN) seurannalle, tarkastelu on osoittanut tämän ohjelman, sellaisena kuin se on viimeksi muutettuna 27 päivänä heinäkuuta 1995 päivätyllä kirjeellä, kaikkien taudin seurantaan liittyvien yhteisön vaatimusten mukaiseksi tiettyjen eläintautien hävittämis- ja seurantatoimiin sovellettavista yhteisön perusteista 27 päivänä marraskuuta 1990 tehdyn neuvoston päätöksen 90/638/ETY(3), sellaisena kuin se on muutettuna direktiivillä 92/65/ETY(4), mukaisesti, tämä ohjelma on komission päätöksessä 95/434/EY(5) vahvistetussa ensisijaisessa luettelossa eläintautien hävittämis- ja seurantaohjelmista, joiden rahoitukseen yhteisö voi osallistua vuonna 1996, yhteisön tavoitteiden saavuttamiseksi eläinten terveyden alalla laaditun ohjelman tärkeyden perusteella on aiheellista vahvistaa yhteisön rahoitusosuudeksi 50 prosenttia Suomelle aiheutuvista kustannuksista 145 000 ecun enimmäismäärään asti, yhteisön rahoitusosuus on taattava siinä laajuudessa, kuin vahvistettuja toimia toteutetaan, ja edellyttäen, että viranomaiset toimittavat kaikki tarvittavat tiedot säädettyihin määräaikoihin mennessä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Suomen esittämä tarttuvan kalojen vertamuodostavan kudoksen kuolion (IHN) seurantaohjelma 1 päivän tammikuuta ja 31 päivän joulukuuta 1996 väliseksi ajaksi. 2 artikla Suomen on saatettava 1 artiklassa tarkoitetun ohjelman täytäntöönpanemisen edellyttämät lait, asetukset ja hallinnolliset määräykset voimaan 1 päivään tammikuuta 1996 mennessä. 3 artikla 1. Yhteisön rahoitusosuudeksi vahvistetaan 50 prosenttia kustannuksista, jotka aiheutuvat Suomelle 1 artiklassa tarkoitetusta ohjelmasta 145 000 ecun ensimmäismäärään asti. 2. Yhteisön rahoitusosuuden saamiseksi on - toimitettava komissiolle joka kolmas kuukausi kertomus ohjelman edistymisestä sekä aiheutuneista kustannuksista, - ohjelman teknisestä täytäntöönpanosta toimitettava loppukertomus, jonka mukana on oltava aiheutuneet kustannukset oikeaksi osoittava aineisto, 1 päivään kesäkuuta 1997 mennessä. 4 artikla Tämä päätös on osoitettu Suomen tasavallalle. Tehty Brysselissä 13 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 347, 12.12.1990, s. 27 (4) EYVL N:o L 268, 14.9.1992, s. 54 (5) EYVL N:o L 256, 26.10.1995, s. 57